ZÁPISNICA  č. XXX/2010
z mimoriadneho zasadnutia Obecného zastupiteľstva, konaného dňa 15.03.2010 v zasadačke kultúrneho domu

Prítomní : podľa prezenčnej listiny, ospravedlnil sa Ing. J. Belajová, Ing. M. Holíková

Program :  1. Otvorenie
		2. Odsúhlasenie vstupu do Spoločného obecného úradu Zvolen
		3. Výstavba multifunkčného ihriska
		4. Diskusia
		5. Návrh na uznesenie
6. Záver

K bodu 1:
     Starosta obce srdečne privítal na mimoriadnom zasadaní obecného zastupiteľstva poslancov a občanov. Oboznámil s programom., keďže nikto nepodal doplňujúci bod , rokovanie poslancov sa riadilo predloženým programom. 
Do návrhovej komisie boli navrhnutí: S. Hanuska, E. Bartková, E. Balážová,
za overovateľov: Z,. Kokavcová, I. Brachna
K bodu 2:
Starosta obce oboznámil prítomných so vstupom do Spoločného obecného úradu Zvolen, (ďalej  SOÚ) nakoľko P. Slosiarik odchádza do dôchodku, úväzok na stavebný úrad je 0,2,  pribudli obci ďalšie kompetencie v oblasti soc. služieb, poslanci sa dlhšiu dobu zaoberali vstupom do spoločnej úradovne vo Zvolene. Spoločný obecný úrad je zriadený na zabezpečovanie úloh: a/preneseného výkonu štátnej správy na úseku: stavebného poriadku; školstva; vodnej správy; ochrany prírody a krajiny, b/originálnych právomocí samosprávy na úseku: opatrovateľskej služby a sociálnej starostlivosti; 	školstva. Žiadosť sme dali v decembri 2009, boli sme prijatí do spolku, ešte je potrebné schváliť Dodatok k Zmluve o zriadení spoločného obecného úradu z 2003, kde od 1.04.2010 sa prijíma do SOÚ aj Zvolenská Slatina. Súčasťou  Dodatku k Zmluve je organizačný poriadok, ktorý vymedzuje práva a povinnosti zmluvných strán. Mesačný poplatok do SOÚ je 0,28 €/obyvateľa.  Na pracovnej porade poslanci doporučili tieto dokumenty schváliť. Preto bolo zvolané toto mimoriadne zasadnutie OZ.
K bodu 3:
Starosta obce počas volebného obdobia sa snažil vybudovať v obci ihrisko s umelou trávou. Na základe podanej žiadosti na Úrad vlády pre splnomocnenca pre šport a mládeže bol daný obci prísľub na vybudovanie multifunkčného ihriska. Celý program spočíva vo vrátení športu do škôl, preto vláda dotuje výstavbu hlavne pri školách. Obec požiadala o výstavbu takéhoto ihriska v areáli ZŠ. K žiadosti je potrebné doložiť uznesenie, že obec má finančné prostriedky na spolufinancovanie stavby. Z rezervy minulého obdobia sa navrhlo poskytnúť čiastku na financovanie tejto stavby. Rozpočtovým opatrením č.2 sa mení rozpočet, ktorý je potrebné schváliť. Dotácia na ihrisko od štátu je 38 000,70 €, spolufinancovanie je  19 386,30 €, hodnota multifunkčného ihriska je 520200 €.  
K bodu 4:
1. Starosta obce verejne poďakoval P. Slosiarikovi za dlhoročnú činnosť na úseku stavebného úradu, jeho práca bola prínosom pre obec. Ďalej tiež doplnil, že viacúčelové ihrisko majú skoro všetky obce v okolí a podľa poslednej informácie o takéto ihrisko požiadala i obec Klokoč, kde nie je ani ZŠ. Toto ihrisko pomôže hlavne žiakom a tiež aj ostatným občanom a klubom. Dá sa na ňom hrať futbal, volejbal, basketbal, tenis, hádzaná, minifutbal. Dodávateľ stavby sponzorsky dodá aj fóliu, ktorá sa v zime vystrie na plochu, napustí sa voda a je ľadová plocha.
2. M. Hanuska sa opýtal, či sadzba 0,28 € je poplatok na rok alebo za mesiac na obyvateľa. 
Starosta hneď odpovedal, že poplatok je na mesiac.    
3. J. Štepiga – sa opýtal, či ihrisko bude slúžiť len deťom alebo aj celej verejnosti a či sa zachová asfaltová plocha.
Starosta odpovedal na diskusný príspevok- ihrisko v prvom rade bude slúžiť žiakom na vyučovanie telesnej výchovy, miestnym športovým klubom a aj ostatným. Bude postavené na trávnatej ploche, asfaltová sa zachová, aj tak by na asfalte nebolo dosť miesta pre postavenie celej plochy.
4. M. Ferjenčík doplnil, že musí byť vypracovaný prevádzkový poriadok, ktorý bude vymedzovať a riešiť  využitie tejto hracej plochy občanmi Zvolenskej Slatiny. Chcel vedieť, kto je dodávateľ, ktorý dodá bezplatne fóliu a kto robil verejnú súťaž.
Starosta odpovedal – verejnú súťaž vyhlásila obec, boli doručené 3 ponuky a na základe výberového konania  bol vybratý dodávateľ. 
5. A. Straka kritizoval zrušenie stavebného úradu pri OcÚ  . Vidí v tom nevýhodu pre občanov, lebo za stavebným povolením musia ísť do Zvolene, čím sa im zvyšujú náklady. 
M. Ferjenčík vysvetlil, že  pri prechode kompetencií zo štátu na obce, stavebný úrad ostal spoločný pri MsÚ Zvolen okrem mesta Sliač a obce Zvolenská Slatina. Však predtým bol stavebný úrad na Obvodnom úrade a občania nemali žiadne problémy, jemu tiež prestavbu kolaudovali zo Zvolene a je spokojný. Spoločný úrad je výhodný pre obec, nejedná sa len o stavebný úrad ale aj  o ďalšie úseky – ochrana ŽP, školstvo, sociálna práca. Poukázal na čierne stavby občanov, myslí si, že na zmenu strešnej krytiny nemajú občania povolenie. Týmto neútočí na P. Slosiarika, ale ten odchádza do dôchodku.
Starosta obce dodal, že žiadosti o stavebné povolenie bude občan podávať na tunajší obecný úrad, pracovník SOÚ si ich prevezme a pokračuje v konaní. Rozhodnutia podpisuje starosta.       
I. Brachna vysvetlil, že keď sa vytváral stavebný úrad  pri našom OcÚ, predpokladalo sa, že sa pripoja k nám aj okolité obce  - Očová. Vígľaš. Nastali určité zmeny v zákonoch a nestalo sa tak.     
A. Starka konštatoval, že keď vedia o čiernych stavbách, prečo to poslanci neriešili, veď P. Slosiarik na kolaudáciu nechodil sám. 
Nakoľko diskusia vyústila do hádky, starosta ukončil túto diskusiu a pokračovalo sa rokovaní.
K bodu 5:
Predseda návrhovej komisie E. Balážová, predložila uznesenia na schválenie. Poslanci hlasovali nasledovne:
-	uznesenie č. 311/2010 – prijaté – za hlasovali – V. Bahýl, E. Bartková, E. Balážová, I. Brachna, M. Ferjenčík, S. Hanuska, M. Huliaková, Z. Kokavcová 
-	uznesenie č. 312 /2010 – prijaté – za hlasovali – V. Bahýl, E. Bartková, E. Balážová, I. Brachna, M. Ferjenčík, S. Hanuska, M. Huliaková, Z. Kokavcová 
K bodu 6:
Po vyčerpaní programu, starosta poďakoval poslancom i občanom za aktívnu účasť a ukončil rokovanie OZ.

Ing. Anna Pavlendová							  Ján Beňo
   prednostka OcÚ								starosta obce
Mgr. Mária Hulaiková
zástupca starostu
Ivan Brachna								Zuzana Kokavcová
  overovateľ								      overovateľ